**Casimir Jürgens** (s. 26. joulukuuta 1994 Helsinki) on suomalainen jääkiekkopuolustaja, joka edustaa SM-liigajoukkue Turun Palloseuraa.

Ura
---

### Seuraura

Jürgens syntyi Helsingissä, mutta hän muutti perheineen viisivuotiaana Siuntioon. Jürgens muutti omilleen takaisin Helsinkiin 16-vuotiaana. Hän on Helsingin IFK:n kasvatti. Jürgens toimi kaudella 2009–2010 seuran C-nuorten kapteenina. Hän voitti koko C-nuorten SM-sarjan puolustajien piste- ja syöttöpörssin tehoilla 3+21=24 sekä myös pudotuspelien puolustajien pistepörssin tehoilla 5+5=10. Jürgens voitti kauden päätteeksi sekä C-nuorten SM-hopeaa että B-nuorten Suomenmestaruuden. Kaudella 2010–2011 hän oli HIFK:n B-nuorten tehokkain puolustaja tehoilla 5+11=16.

Kaudella 2012–2013 Jürgens edusti HIFK:n A-nuoria Junior Club World Cupissa. Kaudella 2013–2014 hän nousi joukkueen varakapteeniksi ja oli HIFK:n tehokkain puolustaja Juha Tarkkasen kanssa tehoilla 3+16=19. Jürgens edusti joukkuetta kauden aikana myös U20 Super Challengessa. Kaudella 2014–2015 hän voitti HIFK:n sisäisen tehotilaston lukemalla +11. Jürgens debytoi kauden aikana myös miesten peleissä pelattuaan kahdeksan runkosarjaottelua lainalla Mestis-joukkue Kiekko-Vantaassa jääden ilman tehopisteitä.

Jürgens siirtyi kaudeksi 2015–2016 vuoden mittaisella sopimuksella Mestis-joukkue Savonlinnan Pallokerhoon. Hänen tulokaskautensa toi 37 runkosarjaottelussa tehot 3+12=15 ja viidessä playoff-ottelussa tehot 2+1=3. Jürgensin kausi jäi kuitenkin hieman rikkonaiseksi olkapäävamman vuoksi. Hän jakoi pudotuspeleissä SaPKon sisäisen tehotilaston voiton kolmen muun pelaajan kanssa lukemalla +2.

Kaudeksi 2016–2017 Jürgens nimettiin joukkueen varakapteeniksi, mutta hän toimi osan kaudesta myös SaPKon kapteenina, kun Juuso Forsström oli sivussa. Jürgens oli tehoilla 9+29=38 joukkueen toiseksi paras syöttäjä ja kolmanneksi paras pistemies Joona Monton kanssa. Hän jakoi koko Mestiksen puolustajien pistepörssin toisen sijan Peliittojen Christian Silfverin kanssa edellään vain Hermeksen Miika Franssila. Jürgens voitti myös sarjan puolustajien tehotilaston lukemalla +24. Hän jakoi myös pudotuspelien puolustajien pistepörssin voiton TUTO Hockeyn Petteri Nummelinin ja Espoo Unitedin Victor Westermarckin kanssa tehoilla 2+6=8. Jürgens voitti kauden päätteeksi Mestiksen mestaruuden. Hänet palkittiin sarjan parhaana puolustajana Jari Lippojoki -palkinnolla ja valittiin ensimmäiseen tähdistökentälliseen.

Jürgens siirtyi kaudeksi 2017–2018 2+2-vuotisella sopimuksella SM-liigajoukkue Pelicansiin. Hän teki liigadebyyttinsä kauden avauskierroksella 8. syyskuuta 2017 Vaasan Sportia vastaan. Jürgens merkittiin Pelicansin kolmospuolustajapariin Nico Maneliuksen viereen ja sai ottelussa jääaikaa 19.06 minuuttia. Liigauransa avausmaalin hän teki kolmannessa ottelussaan 12. syyskuuta 2017 KooKoota vastaan. Kimmo Peltonen valitsi Jürgensin ottelun Alumnien tähtien kolmostähdeksi. Kaikkiaan hänen tulokaskautensa toi 56 runkosarjaottelussa tehot 5+10=15 ja kolmessa playoff-ottelussa tehot 1+2=3. Jürgens jakoi pudotuspelien ensimmäisellä kierroksella Pelicansin sisäisen pistepörssin voiton Juha Leimun kanssa sekä voitti sisäisen tehotilaston lukemalla +3.

Kaudeksi 2018–2019 Jürgens nimettiin Pelicansin varakapteeniksi. Hän voitti joukkueen sisäisen tehotilaston lukemalla +18. Kaudella 2019–2020 Jürgens ehti pelata vain yhdeksän runkosarja- ja neljä Mestarien liigan ottelua, kunnes hänen kautensa päättyi leikkaushoitoa vaatineeseen vammaan jo lokakuussa 2019.

Jürgens siirtyi kaudeksi 2021–2022 kaksivuotisella sopimuksella Tapparan riveihin. Joukkuetta valmensi hänelle Suomen A-maajoukkueesta sekä poikien maajoukkueista tuttu Jussi Tapola. Jürgens voitti kauden päätteeksi Suomenmestaruuden. Hän eteni Tapparan kanssa myös Mestarien liigan finaaliin, mutta mestaruuden vei lopulta kuitenkin ruotsalainen Rögle BK lukemin 2–1. Kaudella 2022–2023 Jürgens sai viidennessä finaaliottelussa 27. huhtikuuta 2023 Pelicansia vastaan syöttöpisteen Marcus Davidssonin tekemään ensimmäisessä jatkoerässä ajassa 68.57 syntyneeseen voittomaaliin, joka ratkaisi Tapparalle Suomenmestaruuden. Hän teki ottelussa myös Tapparan 3–0-johtomaalin. Jürgens voitti myös CHL:n mestaruuden.

Kaudeksi 2023–2024 Jürgens siirtyi kaksivuotisella sopimuksella Turun Palloseuraan. Hänen sopimuksensa sisältää option ulkomaille siirtymisestä.

### Maajoukkueura

Jürgens on pelannut Suomen A-maajoukkueessa kuusi ottelua tehden yhden maalin. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenassa Valko-Venäjää vastaan. Jürgens merkittiin Suomen kolmospuolustajapariin toisen debytantin, Juuso Vainion viereen. Ensimmäisen A-maajoukkuemaalinsa hän teki seuraavassa ottelussaan 6. huhtikuuta 2018 Hämeenlinnassa Valko-Venäjää vastaan. Jürgens putosi lopulta viimeisten joukossa vuoden 2018 lopullisesta MM-kisajoukkueesta.

Jürgens on pelannut myös 15 poikien maaottelua.

Pelityyli
---------

Jürgens on kuvaillut itseään kokonaisvaltaiseksi ja hyväksi kahden suunnan pelaajaksi, joka tekee paljon töitä molempiin suuntiin sekä pyrkii olemaan aggressiivinen omalla alueella, tukemaan hyökkäyksiä ja tuomaan apua hyökkäyspäähän.

Muuta
-----

Urheilutoimittaja ja -selostaja Peter "Pepe" Jürgens on Casimirin äidin pikkuserkku.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | HIFK | A-SM | 7 | 0 | 2 | 2 | 0 | – | – | – | – | – |
| 2012–2013 | HIFK | A-SM | 35 | 1 | 4 | 5 | 14 | 5 | 0 | 0 | 0 | 0 |
| 2013–2014 | HIFK **(A)** | A-SM | 43 | 3 | 16 | 19 | 14 | 5 | 0 | 0 | 0 | 2 |
| 2014–2015 | HIFK | A-SM | 30 | 3 | 11 | 14 | 14 | – | – | – | – | – |
|  | Kiekko-Vantaa | Mestis | 8 | 0 | 0 | 0 | 0 | – | – | – | – | – |
| 2015–2016 | SaPKo | Mestis | 37 | 3 | 12 | 15 | 28 | 5 | 2 | 1 | 3 | 25 |
| 2016–2017 | SaPKo **(C)** | Mestis | 49 | 9 | 29 | 38 | 16 | 12 | 2 | 6 | 8 | 12 | Ykköstähdistö |
| 2017–2018 | Pelicans | SM-liiga | 56 | 5 | 10 | 15 | 20 | 3 | 1 | 2 | 3 | 0 |
| 2018–2019 | Pelicans **(A)** | SM-liiga | 49 | 5 | 11 | 16 | 22 | 6 | 0 | 2 | 2 | 2 |
| 2019–2020 | Pelicans **(A)** | SM-liiga | 9 | 1 | 2 | 3 | 0 | – | – | – | – | – |
| 2020–2021 | Pelicans **(A)** | SM-liiga | 49 | 4 | 10 | 14 | 18 | 5 | 0 | 1 | 1 | 4 |
| 2021–2022 | Tappara | SM-liiga | 48 | 3 | 11 | 14 | 4 | 15 | 0 | 4 | 4 | 0 | Kanada-malja |
| 2022–2023 | Tappara | SM-liiga | 58 | 6 | 10 | 16 | 16 | 13 | 2 | 4 | 6 | 4 | Kanada-malja |
| 6 kautta | yhteensä | SM-liiga | 269 | 24 | 54 | 78 | 80 | 42 | 3 | 13 | 16 | 10 |
| 3 kautta | yhteensä | Mestis | 94 | 12 | 41 | 53 | 44 | 17 | 4 | 7 | 11 | 37 |

Lähteet
-------

* Casimir Jürgens The Internet Hockey Databasessa (englanniksi)
* Casimir Jürgens Eurohockey-sivustolla (englanniksi)
* Casimir Jürgens *Elite Prospects*. Everysport Media Group AB.  (englanniksi)

### Viitteet

1. 1 2  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 27.5.2021.
2. 1 2  Peltola, Pasi: Pelicansin pakkilupaus löysi takuuvarman keinon olla eksymättä Lahdessa *ls24.fi*.  6.9.2017. Marva Media Oy. Viitattu 10.9.2017.
3. 1 2  Tilastot - Casimir Jürgens *liiga.fi*. Jääkiekon SM-liiga Oy. Viitattu 27.5.2021.
4. 1 2 3 4 5 6 7 8  Casimir Jürgens *Elite Prospects*. Everysport Media Group AB.  (englanniksi)
5. 1 2  Pesonen, Jarmo: SaPKo-kapteeni on esimerkillinen jääkiekkoilija *ita-savo.fi*.  14.12.2016. Kaakon Viestintä Oy.  Arkistoitu 10.9.2017. Viitattu 10.9.2017.
6. ↑  Elite Prospects - U16 SM-sarja Stats 2009-2010 *eliteprospects.com*. Everysport Media Group AB. Viitattu 16.4.2019. (englanniksi)
7. ↑  Elite Prospects - HIFK U16 *eliteprospects.com*. Everysport Media Group AB. Viitattu 16.4.2019. (englanniksi)
8. ↑  Elite Prospects - HIFK U20 *eliteprospects.com*. Everysport Media Group AB. Viitattu 16.4.2019. (englanniksi)
9. ↑  Elite Prospects - HIFK U20 *eliteprospects.com*. Everysport Media Group AB. Viitattu 16.4.2019. (englanniksi)
10. ↑  SaPKo hankki nuorta verta ja solmi jatkosopimuksia *Jatkoaika.com*.  8.5.2015. Jatkoaika r.y. Viitattu 10.9.2017.
11. ↑  Elite Prospects - SaPKo *eliteprospects.com*. Everysport Media Group AB. Viitattu 16.4.2019. (englanniksi)
12. ↑  SaPKo sopimuksiin testimiesten kanssa - Forsströmistä joukkueen kapteeni *Jatkoaika.com*.  29.8.2016. Jatkoaika r.y. Viitattu 10.9.2017.
13. ↑  Elite Prospects - SaPKo *eliteprospects.com*. Everysport Media Group AB. Viitattu 16.4.2019. (englanniksi)
14. ↑  Elite Prospects - Mestis Stats 2016-2017 *eliteprospects.com*. Everysport Media Group AB. Viitattu 16.4.2019. (englanniksi)
15. ↑  Mestis-kauden parhaimmisto sai palkintonsa - Tanuksen tykkikausi keräsi arvostusta *Jatkoaika.com*.  27.4.2017. Jatkoaika r.y. Viitattu 10.9.2017.
16. ↑  Jürgens Pelicansin takalinjoille - "Mieheltä löytyy poikkeuksellisen paljon kiekollista taitoa" *Jatkoaika.com*.  19.4.2017. Jatkoaika r.y. Viitattu 10.9.2017.
17. ↑  Kokoonpanot *liiga.fi*.  8.9.2017. Jääkiekon SM-liiga Oy. Viitattu 10.9.2017.
18. ↑  Ottelutilastot *liiga.fi*.  8.9.2017. Jääkiekon SM-liiga Oy. Viitattu 10.9.2017.
19. ↑  Otteluseuranta *liiga.fi*.  12.9.2017. Jääkiekon SM-liiga Oy. Viitattu 12.9.2017.
20. ↑  Elite Prospects - Pelicans *eliteprospects.com*. Everysport Media Group AB. Viitattu 16.4.2019. (englanniksi)
21. ↑  Hurmerinta, Eero: Björninen Pelicansin kapteeniksi - "Edustaa lahtelaista pelityyliä ja taistelua" *Jatkoaika.com*.  21.8.2017. Jatkoaika r.y. Viitattu 27.8.2018.
22. ↑  Elite Prospects - Pelicans *eliteprospects.com*. Everysport Media Group AB. Viitattu 16.4.2019. (englanniksi)
23. ↑  Seppä, Lassi: Pelicansin tähtipuolustajan kausi mahdollisesti ohi − Gymerin ja Mankisen paluu lähestyy *Jatkoaika.com*.  22.10.2019. Jatkoaika r.y. Viitattu 21.4.2020.
24. ↑  Tappara - Pelicans, 27.4.2023 *liiga.fi*.  27.4.2023. Jääkiekon SM-liiga Oy. Viitattu 24.7.2023.
25. ↑  Casimir Jürgens Seuraan *hc.tps.fi*.  31.5.2023. HC TPS Turku Oy. Viitattu 24.7.2023.
26. ↑  Tilanne 3.5.2018
27. ↑  Finland vs Belarus - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 3.5.2018.
28. ↑  Leijonat näillä kentällisillä Valko-Venäjä-otteluun - Kiekko jäähän Marli Areenassa klo 18.30 *leijonat.fi*.  5.4.2018. Suomen Jääkiekkoliitto ry – Finlands Ishockeyförbund rf. Viitattu 24.7.2023.
29. ↑  Finland vs Belarus - EHC - Euro Hockey Challenge - boxscore *pointstreak.com*.  6.4.2018. Pointstreak Sports Technologies Inc. Viitattu 3.5.2018.
30. ↑  Väänänen, Ville: Leijonien MM-joukkue nimetty – todellinen yllätysnimi Kärpistä mukana *is.fi*.  30.4.2018. Sanoma Media Finland Oy. Viitattu 27.5.2021.
31. ↑  Salonen, Sami: Mestiksen viime kauden ykköspakki kääntää urallaan uuden sivun – "Liiga ollut selkeä tavoite" *pelicans.fi*.  16.5.2017. Lahden Pelicans Oy. Viitattu 10.9.2017.

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
21 Fröberg |
26 Korpikoski (**A**) |
27 Dudas |
29 Hakala |
32 Vali |
33 DeNaples |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm